 Sayliciyow xaalkaagu waa sidii dhidar onkod kiciyey; yaa laga badbaadinayaa dalka jiritaankiisa ma kuwa aad la midka tahay ee habeen iyo maalin la soo taagan hala soo baxo oo hala burburiyo qarannimada, haybadda iyo karaamada lagu soo tabcay ee dhiigga iyo maalka badani ku baxay, mise waxa laga badbaadshaa kuwa leh waar ka daaya wallaalayaal dirqi bay nirig ku dhashe ee gacmaha ku haya ee uu ugu horreeyo madaxweynaha sida xalaasha ah ku yimi kursiga, isla markaana had iyo jeer ku celceliya inuu doorasho diyaar u yahay waqti kasta oo loo cayimo, haddii laga helana uu si sharaf iyo cisi leh u wareejiyo kursiga. 